Juŋŋâ

Juŋŋâ (Vaccinium vitis-idaea) lii koškes já vorâs kuolbâmeecij, tuoddârij, jeggimeecij já källei myerji.

Juŋŋâ suomâkielân já eres sämikieláid

 suomâkielân: puolukka
 maadâsämikielân: jugŋe
 umesämikielân: jåg´ŋa
 pittáámsämikielân: jågŋå
 juulevsämikielân: jågŋå
 orjâlâškielân: jogŋâ
 nuorttâlâškielân:  joŋŋ
 kieldâsämikielân: joŋŋ

Levânem

Juŋŋâ šadda Tave-Amerikist já Euraasiast. Tot šadda vijđáht koškes já vorâs kuolbâmeecijn, tuoddârist, jeggimeecijn já källei alne. Tot killáá koškesvuođâ pyereest já lijkkoo čuovvâd soojijd. Suoivâsoojijn myerjih iä veltihánnáá šoodâ ollágin. 

Kiävttu sämmilij kulttuurist

Talhâsin juuŋâst láá ärbivuáválávt kevttum loostah. Loostah čuággojeh liäđđumääigi maŋa. Juŋŋâlostâteejáin tipšuu kužžâpocceevááduid, kudduumijd, leesmi já čirgottâs. Myerjih nanosmitteh vuoptâsuonâid. Sämmiliih láá puurrâm juuŋâid nuhtán, mutâ sij vyerkkejii taid täälvi várás.

Juuŋâid puáhtá kevttiđ maaŋgânáál: piärgu- teikkâ kyelipurrâmâšâiguin, suohâdân, kiisselân, juhâmuššáid, liäibumân já pajalâssáid.

Kovegalleria

Käldeeh

Luokka:Myerjih